El CES tracta la integració del port a la ciutat
07 de febrer 2022

![](/media/qlsfs3bs/c_ces.jpg?width=748&height=499)

El Consell Econòmic i Social (CES) ha mantingut esta vesprada una reunió telemàtica en la qual s'ha tractat la integració del port a la ciutat. A més, també han parlat d'altres assumptes com els pressupostos municipals per a 2022 i sobre la creació de l'edifici de la Casa de la Dona.

L'alcalde de Sagunt, Darío Moreno, ha explicat que s'ha tractat d'una «**reunió molt productiva**». Al que ha afegit: «**Hem pogut parlar dels pròxims pressupostos que aprovarem per a l'exercici 2022; també de la integració del port a la ciutat, que canviarà radicalment el nostre municipi i que, precisament per això, és imprescindible que tinga prèviament un procés d'escolta respecte als principals agents socials. A més, del projecte de la Casa de la Dona, amb la finalitat de generar un espai segur en el qual les diferents associacions feministes puguen compartir les seues experiències, les seues activitats i incrementem les xarxes de sonoritat**».

«**Tots ells són projectes de futur que esperem tirar avant amb el major dels consensos perquè es convertisquen en una part imprescindible de la nostra ciutat a llarg termini**», ha conclòs el primer edil.

En el Consell Econòmic i Social (CES) estan representats des dels empresaris fins als sindicats, així com els diferents sectors productius, les associacions de veïns i el propi Ajuntament.

*   [](http://www.facebook.com/sharer.php?u=https://aytosagunto.es/va/actualitat/el-ces-tracta-la-integracio-del-port-a-la-ciutat/ "Facebook")
*   [](http://twitter.com/share?url=https://aytosagunto.es/va/actualitat/el-ces-tracta-la-integracio-del-port-a-la-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ces-tracta-la-integracio-del-port-a-la-ciutat/ "Linked In")
*   [](mailto:?body=https://aytosagunto.es/va/actualitat/el-ces-tracta-la-integracio-del-port-a-la-ciutat/)